Անահիտ Բոստանջյան

Վիքիպեդիայում կան հոդվածներ  Բոստանջյան ազգանունով այլ մարդկանց մասին:Անահիտ Խաչատուրի Բոստանջյան (սեպտեմբերի 10, 1949(1949-09-10), Թբիլիսի, Վրացական ԽՍՀ, ԽՍՀՄ - հունվարի 8, 2017(2017-01-08), Թբիլիսի, Վրաստան), հայ գրող, բանաստեղծ, թարգմանիչ, հրապարակախոս, լրագրող։


== Կենսագրություն ==
1966 թվականին ավարտել է Թբիլիսիի Հովհաննես Թումանյանի անվան թիվ 34 դպրոցը, 1972 թվականին՝ Գյումրու Միքայել Նալբանդյանի անվան մանկավարժական ինստիտուտի հայոց լեզվի և գրականության ֆակուլտետը։ 1972-1975 թվականներին դասավանդել է Կալինինոյի շրջանի Ղարաքիլիսա գյուղում։ 1975 թվականին վերադարձել է Թբիլիսի և Բենիկ Սեյրանյանի երաշխավորությամբ աշխատել Վրաստանի Գրողների միության «Մերանի» հրատարակչության նորաբաց հայերեն հրատարակությունների խմբագրությունում՝ նախ որպես սրբագրիչ, ապա՝ խմբագիր, հետո՝ ավագ խմբագիր։ Միաժամանակ դասավանդել է Թբիլիսիի Ալեքսանդր Պուշկինի անվան ինստիտուտի հայոց լեզվի ու գրականության ամբիոնում, ծավալել է լրագրողական ու թարգմանական գործունեություն։ 1988 թվականից ՎԳՄ «Կամուրջ» տարեգրքի գլխավոր խմբագիրն է։ 1994 թվականից աշխատում է նաև հանրապետական «Վրաստան» թերթում՝ որպես թղթակից և բաժանորդագրության և տարածման բաժնի վարիչ, 2003 թվականից՝ ՀՀ Օքրո Օքրոյանի անվան «Աստված սեր է» գրական հիմնադրամի վրաստանյան ներկայացուցիչ։ 2007 թվականից «Կամուրջ» գրական-մշակութային ՀԿ նախագահ։
Թբիլիսիի Հայարտան խորհրդի անդամ է, Վրաստանի և Հայաստանի գրողների միությունների անդամ (2012), Կալիֆոռնիայի Հայ գրողների միության պատվավոր անդամ (2016), Վրաստանի գրողների միության հայկական վերաբացված մասնաճյուղի նախագահ (2016)։ Հեղինակ է 30-ից ավելի գրքերի, 10-ը բանաստեղծական ժողովածուների։ Թարգմանել է շուրջ 90 վրացի գրողների՝ Թամազ Ճիլաձե, Վաժա Փշավելա, Գրիգոլ Ռոբաքիձե, Ռեվազ Միշվելաձե, Արչիլ Սուլակաուրի, Գրիգոլ Աբաշիձե, Իրակլի Սամսոնաձե և այլք։ Հայերենից վրացերեն է թարգմանել Սոնա Վանի, Օքրո Օքրոյանի, Վարդան Հակոբյանի, Ավիկ Դերենցի, Սամվել Մարգարյանի և այլոց երկերը։ Թարգմանում է նաև ռուսերենից։ Հեղինակ է հոդվածների, ակնարկների, ուսումնասիրությունների, մտահղացումների, գրքերի առաջաբանների ու ծրագրերի, այդ թվում՝ «Թարգմանական գրականության գրադարան», «Առաջին գրքի գրադարան» մատենաշարերի։ «Շեմ» երիտասարդական գրական ակումբի հիմնադիր նախագահն է։ Աջակցել է նաև վիրահայ օտարագիր գրողներին՝ թարգմանելով ու հայերեն հրատարակելով նրանց ստեղծագործությունները։ Հրատարակել է 500-ից ավելի գիրք՝ իր հրատարակչական գործունեության ընթացքում։ Թարգմանվել է վրացերեն, ռուսերեն, անգլերեն, պարսկերեն լեզուներով։


== Երկեր ==
Եթե իմանայիր, բանաստեղծություններ, 1986, Թբիլիսի, «Մերանի»։
Միայն քեզ հետ, բաանստեղծություններ, Թբիլիսի «Մերանի», 1990։
Թամազ Ճիլաձե, Պոսեյդոնի պալատը, պատմվածքներ, վիպակներ, թարգմ. վրաց, Երևան, 1986, «Սովետական գրող»։
Խուտա Բերուլավա, Թռչունի սիրտ ունեցող տղան (վիպակ), Երևան, «Արևիկ» 1990, թարգմ. վրաց.։
Վաժա Փշավելա, Եղնիկի ձագի պատմածը, «Արևիկ», Երևան, 2002։ (պետպատվեր)
Անվերջ սպասում, բանաստեղծություններ, Երևան, 2003, ՀԳՄ հրատ.։
Անմահության արտացոլք, մենագրություն Օքրո Օքրոյանի մասին, Թբիլիսի «Մերանի», 2003։
Ալեքսանդրոպոլի առևտրական դպրոցը, ուսումնասիրություն, Երևան, «Զանգակ-97», 2004։
Հարցականներ, բանաստեղծություններ, Երևան, «Զանգակ-97», 2005։
Մշակույթի բազմաշնորհ երախտավորը, մենագրություն, 2006, Երևան, «Զանգակ-97»։
Թամազ Ճիլաձե, Թռչնաշուկա (պիեսներ), Երևան, «Նոր Դար», 2003։
Գրիգոլ Ռոբաքիձե, «Հայաստան», էսսե, Երևան, 2004, «Վան Արյան»։
Հոսանքն ի վեր, հոսանքն ի վար, բանաստեղծություններ, Երևան, «Զանգակ-97», 2008։
Վրացական հեքիաթներ, «Անտառի զավակները», թարգմ, Երևան, «Ծիծեռնակ», 2006։ (պետպատվեր)
Օքրո Օքրոյան, «Մասրենու բուրմունք» (բանաստեղծություններ), թարգմ. հայրենից վրաց., Թբիլիսի, 2004, «Սախելեբի»։
«Պոետական խճանկար» (անթոլոգիա), թարգմ. հայերենից վրացերեն, 12 հայ արդի հեղինակի) Թբիլիսի, «Սախելեբի», 2004։
«Հոգու սպեղանի» (վրացերեն) բանաստեղծություններ, Թբիլիսի, «Էրովնուլի մծերլոբա», 2007։
Սոնա Վան «Ես անուն չունեմ» (թարգմ. վրացերեն) Թբիլիսի, 2008, «Էրովնուլի մծերլոբա»։
Գրիգոլ Աբաշիձե, «Գինու կարասում», Թբիլիսի, «Կամուրջ», 2010։
Արչիլ Սուլակաուրի, «Ալիքները շտապում են դեպի ափ», Թբիլիսի, «Կամուրջ», 2010։
«Սեր և անջրպետ» (բանաստեղծական երկլեզու երկհատորյակ՝ հայերե և վրացերեն) Թբիլիսի, «Մերանի», 2013։
«Պետություն», թարգմ. վրաց. հայերեն, դասագիրք բարձր դասարանների համար, 2009։
Մաղվալա Գոնաշվիլի, «Գիսավոր աստղի թագավորությունում», հեքիաթ, 2005, Երևան, ՀԳՄ։
Նժարի զույգ ափերի մեջ, բանաստեղծություններ, Թբիլիսի, «Կամուրջ», 2011։
Ռևազ Միշվելաձե, «Երբ արցունքն էլ ցամաքեց», թարգմ. վրաց., Թբիլիսի, 2012, «Կամուրջ»։
Վարդան Հակոբյան «Քարի շնչառությունը» (բանաստեղծություններ. թարգմանություն հայերենից վրացերեն) Թբիլիսի, 2012, «Կամուրջ»։
Սամվել Մարգարյան «Բանաստեղծություններ» (թարգմանություն՝ հայերենից վրացերեն) Թբիլիսի, 2013, «Կամուրջ»։
Ավիկ Դերենց «Կարոտաթախծի բուրմունք» ( բանաստեղծություններ, թարգմանություն հայերենից վրացերեն) Թբիլիսի, 2013, «Կամուրջ»։
«Հենց այսպես» բանաստեղծություններ, Երևան, «Ծիծեռնակ» 2014, Երևան։
Իրակլի Սամսոնաձե « Ականջաբարձ» (վեպ, թարգմանություն վրացերենից) «Անտարես» 2014, Երևան։
«7 անուն. Վրացական պոեզիա» (թարգմանույուն վրացերենից) «Անտարես, Երևան, 2015։
Վալերի Հունանյանց «Վիլ- Ժուիֆ բուժարանի այցելուն» ( դրամա, թարգմանություն ռուսերենից հայերեն) Թբիլիսի, 2013, «Կամուրջ»։
« Սիրո աշխարհ» (ուսումնասիրություններ, հետազոտություններ) «Նովել» Երևան, 2015  (պետպատվեր)։
Վահագն Դավթյան «Ռեքվիեմ» (պոեմ՝ թարգմանություն՝ հայերենից վրացերեն) «Կամուրջ»-«Մերանի», 2015, Թբիլիսի։
Օթար Ճիլաձե «Քթոցը» (վեպ, թարգմանություն վրացերենից), «Անտարես», 2015, Երևան։
Օթար Ճիլաձե «Ճանապարհով գնում էր մի մարդ» (վեպ, թարգմանություն վրացերենից), «Անտարես», 2015, Երևան։
Բեսո Խվեդելիձե «Նամաստե» (վեպ, թարգմանություն վրացերենից) Երևան, 2015։
Գուրամ Օդիշարիա « Պրեզիդենտի կատուն» (վեպ, թարգմանություն վրացերենից) Երևան, 2016։
Հանուն անվտանգ կապերի (ասույթներ, պատգամներ) Թբիլիսի, «Մերանի», 2016։
Դավիթ Շեմոքմեդելի «Կաթիլներ ապակու վրա» (թարգմ. վրացերենից) պոեզիա, Թբիլիսի, Կամուրջ, 2016։
«Երբ հոգին երգում է ու լալիս» (ռուսերեն) պոեզիա, Մոսկվա, 2016։


== Մրցանակներ ==
Ն. Դումբաձեի «Խազարուլա» պատմվածքի թարգմանության համար ՀԳՄ մրցանակ, 1982
Վրաստանի Պատվո շքանշան, 2000
ՀՀ Գրողների միության «Գրական վաստակի համար» մեդալ, 2006
Վաժա Փշավելայի անվան գրական մրցանակ, 2007
Նիկո Նիկոլաձեի անվան գրական մրցանակ, 2014
ՀՀ մշակույթի նախարարության Ոսկե մեդալ, 2008
Մովսես Խորենացու մեդալ (2011)
«Նարցիս» հանդեսի մրցանակ, 2012
ՀՀ սփյուռքի նախարարություն մեդալ, 2014
Մխիթարյան միաբանություն «Հակոբ Մեղապարտ» մեդալ, 2014
Վրացական մշակույթի դեսպան, 2010 թվականից
Աննա Կալանդաձեի անվան մրցանակի դափնեկիր, 2015
«Կանթեղ» թարգմանական մրցանակ, 2015


== Ծանոթագրություններ ==


== Արտաքին հղումներ ==
Անահիտ Բոստանջյան. «Հայ գրականության ջահը երբեք չպիտի հանգչի Թբիլիսիում»
Անահիտ Բոստանջյան. Հայ և վրաց գրականությունները կամրջող բանաստեղծ, թարգմանչուհի(չաշխատող հղում)